CELEX: 32022R0005
Language: el
Date: 2022-01-04 00:00:00
Title: Εκτελεστικός κανονισμός (ΕΕ) 2022/5 της Επιτροπής της 4ης Ιανουαρίου 2022 για την 325η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

5.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 1/9
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/5 ΤΗΣ ΕΠΙΤΡΟΠΗΣ
         της 4ης Ιανουαρίου 2022
         για την 325η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
         Εκτιμώντας τα ακόλουθα:
         
                     (1)
                  
                  
                     Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
                  
               
                     (2)
                  
                  
                     Στις 29 Δεκεμβρίου 2021 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει δύο καταχωρίσεις στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.
                  
               
                     (3)
                  
                  
                     Επομένως, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως.
                  
               
                     (4)
                  
                  
                     Για να διασφαλιστεί η αποτελεσματικότητα των μέτρων που προβλέπονται στον παρόντα κανονισμό, αυτός θα πρέπει να τεθεί σε ισχύ αμέσως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 4 Ιανουαρίου 2022.
            
               
                  Για την Επιτροπή
               
               
                  Εξ ονόματος της Προέδρου
               
               
                  Γενικός Διευθυντής
               
               
                  Γενική Διεύθυνση Χρηματοπιστωτικής Σταθερότητας, Χρηματοπιστωτικών Υπηρεσιών και Ένωσης Κεφαλαιαγορών
               
            
         
         
            (1)  ΕΕ L 139 της 29.5.2002, σ. 9.
      
      
         
            ΠΑΡΑΡΤΗΜΑ
            
                        1)
                     
                     
                        Στο παράρτημα I του κανονισμού (ΕΚ) αριθ. 881/2002 προστίθεται η ακόλουθη καταχώριση υπό τον τίτλο «Φυσικά πρόσωπα»:
                        «Ashraf Al-Qizani (πρωτότυπη γραφή: أشرف القيزاني) [ισχυρό ψευδώνυμο: α) Ashraf al-Gizani· β) Abu “Ubaydah al-Kafi· γ) Achref Ben Fethi Ben Mabrouk Guizani· δ) Achraf Ben Fathi Ben Mabrouk Guizani). Ημερομηνία γέννησης: 5.10.1991. Τόπος γέννησης: El Gouazine, Dahmani, περιφέρεια Le Kef, Τυνησία. Ιθαγένεια: Τυνησία. Αριθ. εθνικής ταυτότητας: 13601334, Τυνησία. Άλλες πληροφορίες: Ανώτερο στέλεχος του Ισλαμικού Κράτους του Ιράκ και της Ανατολής (ISIL), γνωστό ως Αλ Κάιντα στο Ιράκ. Στρατολόγησε για το ISIL και εκπαίδευσε, μέσω διαδικτυακών βίντεο άτομα, για την τέλεση τρομοκρατικών πράξεων. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 29.12.2021.»
                     
                  
                        2)
                     
                     
                        Στο παράρτημα I του κανονισμού (ΕΚ) αριθ. 881/2002, προστίθεται η ακόλουθη καταχώριση υπό τον τίτλο «Νομικά πρόσωπα, ομάδες και οντότητες»:
                        «Jund Al-Khilafah in (JAK-T) (πρωτότυπη γραφή: جند الخلافة في تونس) (γνωστό και ως: α) ISIL-Tunisia· β) ISIL-Tunisia Province· γ) Soldiers of the Caliphate· δ) Jund al-Khilafa· ε) Jund al Khilafah· στ) Jund al-Khilafah fi Tunis· ζ) Soldiers of the Caliphate in Tunisia; η) Tala I Jund al-Khilafah· θ) Vanguards of the Soldiers of the Caliphate· ι) Daesh Tunisia· ια) Ajnad). Άλλες πληροφορίες: Συστάθηκε τον Νοέμβριο του 2014. Συνδέεται με το Islamic State in Iraq and the Levant (καταχωρισθέν ως Αλ Κάιντα στο Ιράκ). Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 29.12.2021.»